ঈমান ও বস্তুবাদের সংঘাত
ঈমান ও বস্তুবাদের সংঘাত (আরবি: الصراع بين الإيمان والمادية) ভারতীয় ইসলামি পণ্ডিত আবুল হাসান আলী হাসানী নদভীর লিখিত একটি আরবি গ্রন্থ। ১৯৭১ সালে কুয়েত থেকে এটি প্রকাশিত হয়। এতে সূরা কাহফে আলোচিত ৪টি বিষয়কে কেন্দ্র করে ঈমান ও বস্তুবাদের সংঘাত নিয়ে তাত্ত্বিক আলোচনা করা হয়েছে। এই চারটি বিষয় হলো: আসহাবে কাহফ, দুই বাগিচার মালিক, মুসা ও খিযির আলাইহিমাস সালামের সফর এবং বাদশা জুলকারনাইন।